Γοδεφρείδος του Κονβερσάνο

Ο Γοδεφρείδος ο Πρεσβύτερος, ιταλ.: Goffredo di Conversano (απεβ. τον Σεπτέμβριο του 1100) ήταν Ιταλο-Νορμανδός ευγενής. Ανιψιός τού Ροβέρτου Γυισκάρδου (κόμη, μετά δούκα της Απουλίας & Καλαβρίας) μέσω μίας από τις αδελφές εκείνου, ήταν κόμης τού Κονβερσάνο από το 1072 και κύριος τού Μπρίντιζι και τού Νάρντο από το 1070, μέχρι το τέλος του.

 Βιογραφία 
Η ταυτότητα των γονέων τού Γοδεφρείδου είναι άγνωστη, αλλά πιστεύεται ότι η μητέρα του ήταν κόρη τού Τανκρέδου των Ωτβίλ, και έχει διατυπωθεί η εικασία ότι ο πατέρας του ήταν ο Αρμάνδος τού Μορταίν. Σύμφωνα με τον Γοδεφρείδο Μαλατέρρα, ο Γοδεφρείδος κατέκτησε τα περισσότερα από τα εδάφη του με δική του ενέργεια (sua strenuitate), και χωρίς τη βοήθεια τού Ροβέρτου Γυισκάρδου. Έτσι, όταν το 1067 ο Γυισκάρδος απαίτησε φεουδαλική υποτέλεια για το κάστρο τού Μοντεπελόζο, ο Γοδεφρείδος αρνήθηκε. Ο Ροβέρτος στον επακόλουθο πόλεμο τον εξανάγκασε να υπακούσει, και ο Γοδεφρείδος δήλωσε υποτελής. Μεταξύ των άλλων εδαφών που είχε κατακτήσει ο Γοδεφρείδος από τους Ρωμαίους (Βυζαντινούς) ήταν το Πολινιάνο και το Μονόπολι.

Ο Γοδεφρείδος ενώθηκε με τους εξαδέλφους του Αβελάρδο Ωτβίλ και Χέρμαν Ωτβίλ, τον αδελφό του Ροβέρτο κόμη τού Μοντεσκαλιόζο και τον Ερρίκο κόμη τού Μόντε Σαντ' Άντζελο, στην εξέγερση του 1079-1082, ενώ ο Γυισκάρδος έλειπε πολεμώντας τη Ρωμαϊκή (Βυζαντινή) Αυτοκρατορία στα Βαλκάνια. Ο αδελφός του απεβίωσε τον Ιούλιο του 1080, και ο Αβελάρδος ένα χρόνο αργότερα. Ενώ πολιορκούσε την Όρια, μία πόλη στην Αππία Οδό μεταξύ Μπρίντιζι και Τάραντα, ο Ροβέρτος επέστρεψε στο Οτράντο και άρχισε να βαδίζει προς το μέρος του. Ο Γοδεφρείδος, αν και είχε πολλά στρατεύματα, τράπηκε σε φυγή ούτως ή άλλως.

Το 1083 ο Γοδεφρείδος συμφιλιώθηκε με τον Ροβέρτο Γυισκάρδο, και τον συνόδευσε στην τελευταία του Ρωμαϊκή (Βυζαντινή) εκστρατεία. Μετά το τέλος τού Γυισκάρδου το 1085, ο Γοδεφρείδος έγινε υποτελής τού γιου τού Γυισκάρδου, Ρογήρου Μπόρσα, αν και ένας δύσκολος υποτελής. Το 1088 ο Ρογήρος αναγκάστηκε να παραχωρήσει αυτή την υποτέλεια στον μεγαλύτερο, αποκληρωμένο αδελφό του, Βοημούνδο τού Τάραντα, αφού είχε διεξάγει μία επιτυχημένη εκστρατεία εναντίον τού Ρογήρου, αποκτώντας έτσι και πρόσβαση στο Μπρίντιζι.  Ο Γοδεφρείδος ήταν παρών στη σύνοδο, που πραγματοποιήθηκε στο Μέλφι το 1089, αλλά δεν συμμετείχε στο απόσπασμα τού Βοημούνδου κατά τη διάρκεια τής Α΄ Σταυροφορίας.

Ο Γοδεφρείδος φιλοξένησε τον χειμώνα τού 1099/1100 τον επιστρέφοντα σταυροφόρο Ροβέρτο Β΄ Κέρθοζ, δούκα τής Νορμανδίας, ο οποίος είχε αποκτήσει σημαντική φήμη λόγω τής επιτυχίας τής Α΄ Σταυροφορίας, η οποία πιθανότατα έπαιξε επίσης ρόλο στο να πείσει τον Γοδεφρείδο να παντρέψει την κόρη του Σίβυλλα με τον Ροβέρτο.  Είναι πιθανό ότι ο Ροβέρτος γνώρισε τη Σίβυλλα τον χειμώνα του 1096/97, ενώ κατευθυνόταν προς τους Αγίους Τόπους και, σύμφωνα με τον Ορντέρικ Βιτάλις, την ερωτεύτηκε. 

Ο Γοδεφρείδος απεβίωσε, πιθανότατα στο Μπρίντιζι, τον Φεβρουάριο τού 1104 ή τον Απρίλιο τού 1107. Ήταν προστάτης των τοπικών μοναστηριών και φαίνεται να ήταν αρκετά πλούσιος, καθώς η προίκα που έδωσε, επέτρεψε στον Ροβέρτο Β΄ Κέρθοουζ να εξαγοράσει τουλάχιστον εν μέρει το δουκάτο του, το οποίο είχε δανείσει στον αδελφό του Γουλιέλμο Β΄ Ρούφο, προκειμένου να χρηματοδοτήσει την εκστρατεία του. 

 Οικογένεια 
Ο Γοδεφρείδος ήταν νυμφευμένος με τη Σικελγκάιτα τού Μουλέν, κόρη τού Ροδόλφου τού Μουλέν κόμη τού Μποϊάνο, και τής Αλφεράδας τής Γκουάρντια. Απέκτησαν τρεις γιους και μία κόρη: τον Ροβέρτο, τον Αλέξανδρο, τον Τανκρέδο και τη Σίβυλλα, η οποία παντρεύτηκε τον Ροβέρτο Β΄ Κέρθοζ, δούκα τής Νορμανδίας. 

 Αναφορές 

 Αναφορές

 Πηγές
 Λεξικό Μεσαίωνα .
 Aird, William M. (2011). Robert Curthose, Duke of Normandy. Boydell Press. ISBN 9781843836605.
 Hailstone, Paula Z. (6 Dec 2019). Recalcitrant Crusaders?: The Relationship Between Southern Italy and Sicily, Crusading and the Crusader States, c. 1060–1198. Routledge. ISBN 9781000764628.
 Νόριτς, Τζον Τζούλιους . Οι Νορμανδοί στο Νότο 1016-1130 . Longmans: Λονδίνο, 1967.
 Vaughn, Sally N. (1994). "Anselm in Italy". Anglo-Norman Studies Proceedings of the Battle Conference. 16: 245–270. ISBN 9780851153667. Retrieved 1 February 2023.

Κατηγορία:Μεσαιωνική Ιταλία